Актывізавалася праца па перакладзе 3-4 гады назад, усё пачалося з невялікага семінара ў Мінску, потым – адмысловая секцыя на кангрэсе ў Каўнасе. Па меншай меры, філолагі класічнай беларускай мовы і перакладчыкі-гебраісты вызначыліся з шматлікімі паняццямі, напрыклад, канцэпцыяй перакладу, метадалогіяй і важнейшым з іх – крыніцай перакладу, каб далей працаваць у адзіным ключы, паведаміў кс. Сяргей. “І гэта згуртаванне людзей – даследчыкаў беларускай мовы і культуры – працуе далей, яны збіраюцца кожны год у Каўнасе восенню. І гэта добрая тэндэнцыя, калі сучасныя даследчыкі біблійных тэкстаў датыкаюцца менавіта да арыгінальных моваў: Новы запавет – з грэцкай, а Стары запавет – з габрэйскай, каб гэтыя пераклады маглі радаваць чытачоў у будучым”, - падзяліўся святар.